चांदी में 400 रु. की नरमी, सोना सुधरा
चांदी(999) 33,700, चांदी रिफाइनरी 33,200 रुपए प्रति किलो। चांदी कलदार 70,000 रुपए प्रति सैकड़ा। सोना स्टैंडर्ड 25,550 रुपए, सोना जेवराती 24,300 रुपए तथा वापसी 23,700 रुपए प्रति 10 ग्राम।
जयपुर| मांगकमजोर होने से मंगलवार को जयपुर सर्राफा बाजार में चांदी में 400 रुपए प्रति किलोग्राम की गिरावट रही। लेकिन अंतरराष्ट्रीय बाजार में तेजी का रुख रहने से सोना स्टैंडर्ड 22 कैरेट जेवराती सोने के भाव 100 रुपए प्रति दस ग्राम बढ़ गए। चांदी कलदार के भाव अपरिवर्तित रहे। अमेरिकी वायदा एक्सचेंज कॉमेक्स में फरवरी डिलीवरी सोने के भाव 0.31 फीसदी बढ़कर 1071.80 डॉलर तथा मार्च डिलीवरी चांदी के भाव 0.86 फीसदी बढ़कर 14.04 डॉलर प्रति औंस हो गए। बाजार विशेषज्ञों का कहना है कि दूसरी मुद्राओं के मुकाबले डॉलर कमजोर होने तथा कच्चे तेल की कीमतों में ठहराव से मंगलवार को अंतरराष्ट्रीय बाजार में सोने के भावों में सुधार देखने को मिला। हालांकि निवेशक नए सौदों को लेकर सतर्क है।
दरअसल, अमेरिकी अर्थव्यवस्था में सुधार को देखते हुए फैडरल रिजर्व वर्ष 2016 के दौरान ब्याज दरों में और बढ़ोतरी कर सकता है। विशेषज्ञों का कहना है कि वर्ष 2015 के दौरान सोने की कीमतों में करीब 10 फीसदी की गिरावट देखने को मिली है। फिलहाल सोने के भावों में बड़ी तेजी की संभावना कम है। फैडरल रिजर्व ब्याज दरों को बढ़ाता है, तो सोने की मांग में कमी के आसार है। उधर, छह प्रमुख मुद्राओं के बास्केट के मुकाबले डॉलर इंडेक्स में 0.1 फीसदी की कमी दर्ज की गई है, जबकि डॉलर में उतार-चढ़ाव पर सोने की तेजी-मंदी निर्भर करती है। बुलियन कारोबारियों का कहना है कि अंतरराष्ट्रीय बाजार में कीमतों में सुधार के चलते घरेलू बाजार में सोने के भाव बढ़ गए। लेकिन सोमवार को अंतरराष्ट्रीय बाजार में भाव ढाई फीसदी से ज्यादा घटने के चलते घरेलू बाजार में चांदी के भावों में नरमी का रुख रहा।
जयपुरबाजार में भाव: चांदी(999) 33,700, चांदी रिफाइनरी 33,200 रुपए प्रति किलो। चांदी कलदार 70,000 रुपए प्रति सैकड़ा। सोना स्टैंडर्ड 25,550 रुपए, सोना जेवराती 24,300 रुपए तथा वापसी 23,700 रुपए प्रति 10 ग्राम।
कमोडिटी रुपए बदलाव %
सोना25152.00 + 27 रु. +0.11
चांदी 33599.00 +148 रु. +0.44
hin_Deva hin_Deva hin_Deva hin_Deva hin_Deva hin_Deva hin_Deva hin_Deva